Hy wou net vir ŉ slag van die sofa af opstaan, vertel Douw Prinsloo van Gauteng, maar het intussen meer as R17 000 vir die Bybelgenootskap van Suid-Afrika ingesamel deur padwedlope te voltooi vir dié organisasie.
Douw vertel ook sy eie lewe is verander. Hy het in die proses meer as 53 kg afgeskud. “Ek het op ŉ dag besluit ek wil my lewe verander. Dit kon nie so aangaan nie. Ek het toe begin draf, en pluk nog al die pad die vrugte.”
Marina Stebbing van die Bybelgenootskap sê dié organisasie se Aktief vir Bybels-projek het verskeie afdelings soos Stap vir Bybels en Trap vir Bybels wat mense kan gebruik om geld in te samel.
Dit kos ongeveer R45 vir ŉ sagteband-Bybel, en die genootskap subsidieer die ekstra koste wat betrokke is in die drukproses van die Bybels. Ongeveer 380 Bybels kon versprei word met die geld wat Douw en Cornelia ingesamel het.
“Dit is vir ons belangrik om die Woord van die Here te versprei, daarom waardeer ons dit wanneer mense by die projekte betrokke raak,” het Stebbing vertel.
Besoek Douw se webwerf vir meer inligting. Besoek ook die Bybelgenootskap se webwerf om uit te vind hoe om betrokke te raak.
Hy is ‘n inspirasie vir ons almal. Mag die Liewe Heer hom nog tot grooter dinge instaad stel en dat hy nog meer mense kan aanspoor en help op sy pad. Ek is bly om hom te kon ontmoet het en Saterdae op die “races” sien. Staan sterk en moet nooit op hou hardloop vir Jesus nie.
Dankie vir die mooi woorde Helga. Dis altyd lekker om al die bekendes op die pad te sien. Ons is so geseënd om te kan hardloop.
Volgens die Cape Argus het die bul Mfenku se erf betree, hom van agter deurboor en teen ŉ muur vasgegooi. Hy het later in die hospitaal aan sy beserings beswyk.
Greenpeace, een van die grootste omgewingsorganisasies in die wêreld, monitor die skoonmaakoperasie van gebiede wat geraak word nadat diesel in Durban uitgelek het.